Kære forældre

Al erfaring viser, at en del børn vokser op i familier med psykisk sårbarhed eller psykisk sygdom. Fagfolk definerer psykisk sårbarhed og psykisk sygdom som alvorlig stress, depression, angst, misbrug, ADHD, autismespektrumforstyrrelser, spiseforstyrrelser samt andre psykiske diagnoser.

Psykisk sårbarhed og psykisk sygdom påvirker hele familien, - også børn, som i højere grad risikerer at komme i social og faglig mistrivsel. Her kan en voksen fra barnets dagtilbud gøre en særlig forskel.

Nyborg Kommune har derfor indgået et samarbejde med KOMBU, som står for Nationalt Kompetencecenter for Børn og Unge i familier med psykisk sygdom. Det betyder, at vi gerne vil inddrage og styrke indsatsen for børn i familier med psykisk sygdom.

Derfor kan I opleve, at vi spørger mere ind til barnet set i et bredere og mere familieorienteret perspektiv.  Baggrunden for dette er, at jo tidligere vi kan hjælpe hinanden og snakke om tingene, jo mindre bliver belastningen for barnet. Vi vil derfor opfordre jer til at snakke med jeres barns pædagoger, hvis der er noget, vi bør vide, så vi bedst muligt kan samarbejde om jeres barns trivsel.

Her i dagtilbuddet har vi følgende kontaktperson, som kan rådgiver jer:

I kan også finde flere tilbud her: <https://kombu.dk/hjaelp-tilbud/tilbud-kommuner>

Vi håber, I vil tage godt imod dette nye tiltag, så vi sammen kan styrke alle børns trivsel.